Turcijas futbola izlase

Turcijas futbola izlase () ir nacionālā futbola komanda, kas pārstāv Turcijas valsti starptautiskās futbola sacensībās. Turcijas futbola izlasi pārvalda Turcijas Futbola federācija. Turcija daļēji atrodas gan Āzijā, gan Eiropā, taču futbolā tā ir tikai UEFA locekle. Turcijas izlase tikai 2 reizes ir kvalificējusies Pasaules čempionātiem, taču savā otrajā piedalīšanās reizē 2002. gadā tā izcīnīja augsto 3. vietu.

 Vēsture 
 Pirmsākumi 
Turcijas nacionālās izlases pirmā spēle bija 1923. gadā ar Rumānijas izlasi. Par svarīgu notikumu vērtē paša Mustafa Kemala Ataturka klātbūtni un veiksmes vēlējumus komandai. Ataturkam futbols bija iecienītākais sporta veids. Šajā laikā citas komandas bija ļoti piesardzīgas, jo turki bija pirms tam vairākās spēlēs pārspējuši angļus.

 1950. un 1954. gada Pasaules čempionāti 
1950. gada Pasaules kausā Turcijas izlase diezgan viegli bija kvalificējusies, uzvarot spēlē ar Sīriju (7-0), bet sakarā ar finansiālām grūtībām, Turcija no čempionāta izstājās.

Pēc spēles ar Spāniju, Turcija kvalificējās 1954. gada Pasaules kausam. Turcija tika iekļauta vienā grupā ar Ungāriju un VFR, tomēr tā arī nekad nespēlēja ar ungāriem dēļ čempionāta noteiktā formāta. Pēc zaudējuma VFR (4-1), turki spēlēja pret Dienvidkoreju un uzvarēja ar 7-0. Pēdējā spēlē ar VFR turki zaudēja (7-2).

 1954. - 1958. gadi 
Šajā periodā Turcijas izlase izspēlēja vairākas veiksmīgas spēles un lielākā uzvara bija pār nepārspējamo Ungārijas izlasi.

 1960. - 1990. gadi 
Neskatoties uz valsts atbalstu nacionālās izlases izveidošanā un vairāku Turcijas klubu piedalīšanos dažādās Eiropas spēlēs, 1960. gadi uzskatāmi par nacionālās izlases panīkuma laikmetu. 1970. gados bija ievērojami centieni kvalificēties pasaules un Eiropas čempionātiem, bet izlasei neizdevās iekļūt Eiropas 1972. gada un 1976. gada čempionātos.

1980. gados Turcija piedzīvoja divus zaudējumus Anglijai (8-0) un Turcija neiekļuva arī 1990. gada Pasaules čempionātā, jo zaudēja pašā pēdējā kvalifikācijas turnīra spēlē.

 1996. un 2000. gada Eiropas čempionāti 
Turcija kvalificējās 1996. gada Eiropas čempionātam, pārspējot gan Šveices, gan Zviedrijas komandas (2-1), bet pašā čempionātā turki cieta smagu sakāvi, neiegūstot nevienus vārtus. Tomēr turki mājās brauca ar pavisam citu apbalvojumu: godīgas spēles balva, ko pasniedza Alpajam Ēzalanam.

Pēc uzvaras spēlē ar Īriju, Turcija kvalificējās 2000. gada Eiropas čempionātam. Pirmajā mačā ar Itāliju, Turcija zaudēja ar 2-1 un otrā mačā ar Zviedriju nospēlēja neizšķirti (0-0). Turcijai izdevās uzvarēt mājinieku Beļģijas komandu ar 2-0, līdz ar to tā bija pirmā reize, kad Eiropas čempionātā mājinieki zaudē jau pirmajā kārtā.

 2002. gada pasaules čempionāts 
2002. gada Pasaules kausa kvalifikācijas turnīrā Turcija pirmajā kārtā zaudēja Zviedrijai ar 2-1 un spēlēja papildspēli ar Austriju, kuru uzvarēja ar 6-0, lai iekļūtu finālā.

Savu dalību čempionātā turki sāka ar zaudējumu Brazīlijai (2-1), bet iekļuva nākamajā kārtā, uzvarot Ķīnu (3-0) un nospēlējot neizšķirti ar Kostariku (1-1).

Nākamajā kārtā turki spēlēja ar mājinieku Japānas komandu un tos uzvarēja ar 1-0. Čempionāta turpinājumā turki uzvarēja Senegālu (1-0) un iekļuva pusfinālā, kur zaudēja Brazīlijai (1-0) un spēlēja par trešo vietu ar Dienvidkoreju, kurus uzvarēja ar 3-2. Neskatoties uz to, ka pirmie sāka korejieši, Hakanam Šikiram izdevās iesist pirmos vārtus jau 10,8 sekundēs, uzstādot ātrāko pirmo vārtu rekordu pasaules čempionāta vēsturē.

 2003. gada Konfederāciju kauss un 2004. gada Eiropas čempionāts 
2003. gada vasarā Turcija ieguva trešo vietu Konfederāciju kausa čempionātā. Nospēlējot neizšķirtu ar Brazīliju (2-2), turki panāca brazīliešu izstāšanos no turnīra. Vēlāk Turcija pusfinālā zaudēja Francijai (3-2) un uzvarēja Kolumbiju (2-1), iegūstot otro vietu.

2004. gada Eiropas čempionāta kvalifikācijas spēlēs Turcija zaudēja Latvijai un neiekļuva čempionātā.

 2006. gada Pasaules čempionāts 
Turcija atkal nekvalificējās, jo zaudēja pirmajā kvalifikācijas spēlē Šveicei. Pēc spēles notika masu nekārtības un vairāki kautiņi.

 2008. gada Eiropas čempionāts 
Pēc sešu gadu gaidīšanas Turcija beidzot kvalificējās un iekļuva A grupā kopā ar Šveici. Kopā ar Turciju tika iekļautas arī Portugāle un Čehija. Pirmajā spēlē turki zaudēja čehiem (2-0), bet uzvarēja šveiciešus (2-1). Vēlāk turki uzvarēja arī čehus (3-2).

Ceturtdaļfināla spēlē ar Horvātiju pirmās 90 minūtes nebija nevieni vārti un pēdējā papildlaika minūtē horvātiem izdevās iesist vārtus. Turki arī paspēja iesist vārtus, un tika noteikti soda sitieni un turki uzvarēja ar 3-1.

Pusfinālā Turcija spēlēja ar Vāciju, kuras pusē laukumā iznāca tikai 14 spēlētāji. Rezultāts līdz pēdējai minūtei bija neizšķirts (2-2), bet vāciešiem izdevās iesist pēdējos vārtus un turku līdzdalība čempionātā līdz ar to bija beigusies.

 2010. gada Pasaules čempionāts 
Šoreiz Tucija nekvalificējās 5. grupā paliekot 3. vietā aiz Spānijas un Bosnijas un Hercegovinas. Pēc šīs neveiksmes Fatihs Terims aizgāja no izlases galvenā trenera amata.

 2012. gada Eiropas čempionāts 
Turcija tika ielozēta A grupā, kur palika 2. vietā piekāpjoties vienīgi Vācijai. Play-off kārtā Turcija spēlēja pret Horvātiju. Turcija divu spēļu summā zaudēja ar 0-3.

 Pasaules čempionātos 
GadsKārtaPozīcijaSpēlesUzvarasNeizšķirtiZaudējumiGūtie vārtiZaudētie vārti 1930Nepiedalījās-------    1934Izstājās kvalifikācijas laikā-------    1938Nepiedalījās-------    1950Kvalificējās, bet nepiedalījās-------  1954Grupu turnīrs (1. kārta)931021011 1958Izstājās-------    1962Nekvalificējās-------    1966Nekvalificējās-------  1970Nekvalificējās-------    1974Nekvalificējās------- 1978Nekvalificējās------- 1982Nekvalificējās------- 1986Nekvalificējās------- 1990Nekvalificējās------- 1994Nekvalificējās------- 1998Nekvalificējās------- 20023. vieta37412106 2006Nekvalificējās------- 2010Nekvalificējās-------  2014 Nekvalificējās------- 2018Nekvalificējās - - - - - - - 2022Nekvalificējās-------Kopā2/21 105142017

 Eiropas čempionātos 
GadsKārtaSpēlesUzvarasNeizšķirti*ZaudējumiGūtie vārtiZaudētie vārti 1960Nekvalificējās------    1964Nekvalificējās------     1968Nekvalificējās------ 1972Nekvalificējās------22x20px 1976Nekvalificējās------ 1980Nekvalificējās------ 1984Nekvalificējās------    1988Nekvalificējās------   1992Nekvalificējās------    1996Grupu turnīrs (1. kārta)300305    2000Ceturtdaļfināls411234    2004Nekvalificējās------      2008Pusfināls521289 2012Nekvalificējās------ 2016Grupu turnīrs310224 2020Grupu turnīrs300318 2024Ceturtdaļfināls530287Kopā6/172072142237       
Ar * apzīmēti neizšķirti ieskaitot izslēgšanas spēles, kurās uzvarētājs tika noskaidrots pēc 11 metru soda sitieniem.

 Konfederāciju kausos 
GadsKārtaSpēlesUzvarasNeizšķirtiZaudējumiGūtie vārtiZaudētie vārti 1992Nekvalificējās------ 1995Nekvalificējās------ 1997Nekvalificējās------ 1999Nekvalificējās------ 2001Nekvalificējās------ 20033. vieta521287 2005Nekvalificējās------ 2009Nekvalificējās------ 2013Nekvalificējās------ 2017Nekvalificējās------Kopā1/8521287

 Sastāvs 
Komandas sastāvs 2024. gada Eiropas čempionāta finālturnīrā.

 Spēlētāju rekordi 
 Visvairāk aizvadīto spēļu 
#VārdsKarjeraSpēlesVārti1.Rišti Rečbers1993—201212002.Hakans Šikirs1992—2008112513.Bilents Korkmazs 1990—200510224.Emre Belezoglu2000—201910195.Arda Turans2006—2017100176.Hakans Čalhanoglu2013—202227.Tugajs Kerimoglu 1990—20079428.Alpajs Ezalans1995—20059049.Hamits Altintops2004—201482710.Mehmets Topals2008—2018812

 Visvairāk gūto vārtu 
#SpēlētājsPeriodsVārti (spēles)1. Hakans Šikirs1992—200751 (112)2. Buraks Jilmazs2006—202231 (77)3.Tundžajs Šanli2002—201022 (80)4.Hakans Čalhanoglu2013—22 (102)5.Dženks Tosuns2013—21 (53)4.Lefters Kičikandonjadiss1948—196321 (46)7.Metins Oktajs1956—196819 (36)8.Džemils Turans1969—197919 (44)9.Nihats Kahvedži2000—201019 (68)10.Arda Turans2006—201717 (100)

 Treneru sastāvs 
Galvenais treneris  Vinčenco MontellaTrenera asistenti  Selčuks Šahins  Daniele RusoVārtsargu treneris  Ozans Ozerkans Emra Karakovans

 Skatīt arī 
 Futbols Turcijā

 Piezīmes un atsauces 

 Ārējās saites 

 Oficiālā Turcijas Futbola Federācijas mājaslapa 

Kategorija:Eiropas futbola izlases